sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASI QISHLOQ VA SUV XOʻJALIGI VAZIRLIGI FAOLIYATINI TASHKIL ETISHNI TAKOMILLASHTIRISH TOʻGʻRISIDA” 2003-YIL 28-IYUNDAGI 290-SON QARORIGA OʻZGARTIRISH VA QOʻSHIMCHALAR KIRITISH HAQIDA
(resolution, 2017-03-22)

Vazirlar Mahkamasining “Oʻsimliklarni himoya qilish xizmati tuzilmasini takomillashtirish va samaradorligini oshirish chora-tadbirlari toʻgʻrisida” 2004-yil 29-martdagi 148-son qarorini bajarish yuzasidan Vazirlar Mahkamasi qaror qiladi: 2. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi faoliyatini tashkil etishni takomillashtirish toʻgʻrisida” 2003-yil 28-iyundagi 290-son qarorida (Oʻzbekiston Respublikasi QT, 2003-y., 6-son, 51-modda): a) 1-bandning Oʻzbekiston Respublikasi Qishloq va suv xoʻjaligi vazirligining tashkiliy tuzilmasiga oid ikkinchi xatboshi hamda 1-ilova oʻz kuchini yoʻqotgan deb hisoblansin; b) 2-ilova quyidagi mazmundagi 30-band bilan toʻldirilsin: “30. Respublika oʻsimliklarni himoya qilish va agrokimyo markazi”; v) 5-ilovada: 6-band quyidagi mazmundagi xatboshi bilan toʻldirilsin: “qishloq xoʻjaligida oʻsimliklarni kimyoviy va biologik himoya qilish, oʻsimliklar kasalliklarining oldini olish va qishloq xoʻjaligi zararkunandalariga, begona oʻtlarga va chigirtkaga qarshi kurashish boʻyicha yagona texnika va texnologiya siyosatini oʻtkazish”; 7-band quyidagi mazmundagi xatboshilar bilan toʻldirilsin: “kompleks tadqiqotlar amalga oshirilishini tashkil etadi, zararkunandalar, kasalliklar va begona oʻtlar tarqalishi imkoniyatlarini oʻrganadi va prognozlashtiradi, qishloq xoʻjaligi tovar ishlab chiqaruvchilarini kimyoviy va biologik himoya vositalari, stimulyatorlar bilan taʼminlaydi; oʻsimliklarni himoya qilish sohasida qishloq xoʻjaligi korxonalari va aholini metodik taʼminlashni, shartnoma asosida qishloq xoʻjaligiga agrokimyo xizmatlari koʻrsatish ishlari bajarilishini tashkil etadi; qishloq xoʻjaligi ekinlarining oʻta xavfli zararkunandalarini qirib tashlashning ilmiy asoslangan tadbirlari oʻtkazilishini tashkil etadi; oʻsimliklarni himoya qilish sohasida rahbarlar va mutaxassislarni qayta tayyorlash va ularning malakasini oshirishni tashkil etadi”. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR KIRITISh TOʻGʻRISIDA
(decree, 2023-10-31)

“Oʻzbekiston Respublikasining ayrim qonun hujjatlariga oʻzgartishlar va qoʻshimchalar kiritish toʻgʻrisida” Oʻzbekiston Respublikasining 2004-yil 30-apreldagi Qonuniga muvofiq: Oʻzbekiston Respublikasi Prezidentining quyidagi farmonlariga oʻzgartishlar kiritilsin: 1. “Oʻzbekiston Respublikasida pasport tizimini takomillashtirish toʻgʻrisida” Oʻzbekiston Respublikasi Prezidentining 1999-yil 26-fevraldagi PF–2240-son Farmoniga: 4-banddagi “Davlat chegaralarini himoya qilish qoʻmitasi raisi” degan soʻzlar chiqarib tashlansin; Farmon 1-ilovasi 34-bandining oʻninchi xatboshidagi “Davlat chegaralarini himoya qilish qoʻmitasining, ichki qoʻshinlar” hamda “praporshchiklari, michmanlari va” soʻzlari chiqarib tashlansin, “muddatga qoʻshimcha xizmat qilayotgan” degan soʻzlar esa “kontrakt boʻyicha xizmat qilayotgan” soʻzlari bilan almashtirilsin; Farmon 1-ilovasi 34-bandining oʻn ikkinchi xatboshidagi “praporshchiklar, michmanlar” va “Davlat chegaralarini himoya qilish qoʻmitasi” soʻzlari chiqarib tashlansin.
OʻZBEKISTON RESPUBLIKASI VAKILLARINI OʻQITISHNI TASHKIL ETISH UCHUN YAPONIYA HUKUMATINING GRANTLARIDAN SAMARALI FOYDALANISH TOʻGʻRISIDA
(resolution, 2021-02-22)

Oʻzbekiston Respublikasi vakillarini Yaponiyada oʻqitishni tashkil etish uchun Yaponiya Hukumatining 368 mln. Yaponiya yeni va 174 mln. Yaponiya yeni miqdoridagi grantlaridan samarali foydalanish maqsadida Vazirlar Mahkamasi qaror qiladi: 1. Yaponiya Hukumatining Oʻzbekiston Respublikasi vakillarini Yaponiyaning yetakchi universitetlari magistraturasida oʻqitishni tashkil etish toʻgʻrisidagi taklifi qabul qilinsin. 20 kishidan iborat nomzodlarni tanlab olish Yaponiya xalqaro hamkorlik agentligi (JICA), Oʻzbekiston Respublikasi Oliy va oʻrta maxsus taʼlim vazirligi hamda Tashqi iqtisodiy aloqalar agentligi tomonidan amalga oshirilishi maʼlumot uchun qabul qilinsin. 2. Oʻzbekiston Respublikasi Bosh vazirining oʻrinbosari A.A.Azizxoʻjayev Ayirboshlash notalari sifatidagi bitimni Oʻzbekiston Respublikasi Hukumati nomidan imzolashga vakil qilinsin. 3. Quyidagilarga: Oʻzbekiston Respublikasi Oliy va oʻrta maxsus taʼlim vazirligiga — Yaponiya tomoni bilan kelishgan holda loyihani amalga oshirish uchun begʻaraz yordam mablagʻlarini olish va ularga xizmat koʻrsatishga doir barcha tartibotlarni rasmiylashtirish, shu jumladan stipendiatlarni birgalikda tanlash va Yaponiyaga yuborish; Oʻzbekiston Respublikasi Tashqi iqtisodiy faoliyat milliy bankiga — yuqorida koʻrsatilgan begʻaraz yordam hisob-kitobi yuzasidan xizmat koʻrsatish yuklansin. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi Ayirboshlash notalarida belgilangan Oʻzbekiston Respublikasi Hukumatining qabul qilingan majburiyatlari bajarilishini taʼminlasinlar. 5. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari va boshqa yigʻimlar undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga davlat boji undirmasdan koʻp martalik vizalar berilishini va ularning muddati uzaytirilishini, shuningdek yashash joyida vaqtincha roʻyxatdan oʻtkazilishini va vaqtincha roʻyxatdan oʻtkazish muddati uzaytirilishini taʼminlasin. 7. Oʻzbekiston Respublikasi Oliy va oʻrta maxsus taʼlim vazirligi: manfaatdor vazirliklar va idoralar bilan birgalikda mazkur toifadagi yosh mutaxassislarni ishga joylashtirish boʻyicha zarur chora-tadbirlar koʻrsin; ularning xizmat faoliyati ustidan doimiy monitoringni amalga oshirsin. 8. Manfaatdor vazirliklar va idoralar, konsernlar va korporatsiyalar, korxonalar va tashkilotlar magistraturani bitiruvchi yapon grantlari sovrindorlarining ustuvor ravishda ishga qabul qilinishini hamda ularning ishlashi uchun zarur shart-sharoitlar yaratilishini taʼminlasinlar. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A.Azizxoʻjayev zimmasiga yuklansin.
SANOATNING KON QAZISh TARMOQLARI AYRIM KORXONALARINING YuQORI DAROMADIGA SOLIQ SOLISh TOʻGʻRISIDA
(resolution, 2021-02-22)

Mineral-xomashyo resurslaridan oqilona foydalanish, yuqori likvidli mahsulotlarga jahon narxlari qulay konyunkturasi sharoitlarida sanoatning kon qazish tarmoqlari korxonalarini ragʻbatlantirish mexanizmini takomillashtirish, olingan yuqori daromadni maqbul ravishda taqsimlash, shuningdek Davlat budjeti daromadlarini koʻpaytirish maqsadida Vazirlar Mahkamasi qaror qiladi: 1. 2004-yil 1-iyundan boshlab sanoatning kon qazish tarmoqlari ayrim korxonalarining yuqori daromadiga soliq solish joriy etilsin. Belgilansinki, yuqori daromadi uchun soliq toʻlaydigan aniq korxonalar roʻyxati, shuningdek soliq stavkalari miqdorlari Oʻzbekiston Respublikasi Moliya vazirligi Iqtisodiyot vazirligi bilan birgalikda kiritadigan takliflar asosida Vazirlar Mahkamasi tomonidan belgilanadi. 2. Belgilab qoʻyilsinki: Olmaliq kon-metallurgiya kombinati” ochiq aksiyadorlik jamiyati 2004-yil 1-iyundan boshlab Oʻzbekiston Respublikasi Vazirlar Mahkamasi tomonidan tasdiqlangan stavkalar boʻyicha misning jahon narxlari darajasiga qarab undiriladigan ortiqcha foyda uchun soliq toʻlovchi hisoblanadi; ortiqcha foyda soligʻi toʻlangandan keyin kombinat ixtiyorida qoladigan mablagʻlar keyinchalik Oʻzbekiston Respublikasi Iqtisodiyot vazirligi bilan kelishilgan investitsiya loyihalarini amalga oshirishda maqsadli foydalanish uchun “Olmaliq kon-metallurgiya kombinati”ning vakolatli bankdagi maxsus hisob raqamida jamlanadi. maxsus hisob raqamida jamlangan mablagʻlar maxsus hisob raqamiga oʻtkazilmagan yoki ulardan maqsadli foydalanilmagan taqdirda ushbu mablagʻlar toʻliq hajmda, qonun hujjatlarida nazarda tutilgan jarima sanksiyalari qoʻllangan holda davlat budjetiga olib qoʻyiladi. 3. Oʻzbekiston Respublikasi Moliya vazirligi, Davlat soliq qoʻmitasi “Olmaliq kon-metallurgiya kombinati” ochiq aksiyadorlik jamiyatining yuqori daromadini hisoblab chiqarish va undirish tartibini bir hafta muddatda ishlab chiqsinlar va tasdiqlasinlar. 4. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUDUDIDA ChET EL VALYUTASI BILAN KASSA OPERATSIYALARINI YURITISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2019-08-26)

Oʻzbekiston Respublikasining “Oʻzbekiston Respublikasi Markaziy banki toʻgʻrisida” va “Valyutani tartibga solish toʻgʻrisida” (yangi tahrirda)gi qonunlariga asosan Oʻzbekiston Respublikasi Markaziy banki Boshqaruvi qaror qiladi: 1 “Oʻzbekiston Respublikasi hududida chet el valyutasida kassa operatsiyalarini yuritish tartibi”ga (1999-yil 22-yanvar, roʻyxat raqami 611-son — Meʼyoriy hujjatlar axborotnomasi, 1999-yil, 1-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kun oʻtgach kuchga kiritilsin.
“ChET ELDA HISOBVARAQLARNI OChISh UChUN RUXSATNOMALAR BERISh TARTIBI”GA OʻZGARTIRIShLAR VA QOʻShIMChALAR KIRITISh TOʻGʻRISIDA
(resolution, 2014-08-18)

Oʻzbekiston Respublikasining “Oʻzbekiston Respublikasi Markaziy banki toʻgʻrisida” va “Valyutani tartibga solish toʻgʻrisida” (yangi tahrirda)gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Chet elda hisobvaraqlar ochish uchun ruxsatnomalar berish tartibi”ga ilovaga* muvofiq oʻzgartirish va qoʻshimchalar kiritilsin (1999-yil 22-yanvar, roʻyxat raqami 610-son — Meʼyoriy hujjatlar axborotnomasi, 1999-yil, 1-son). 2. Ushbu qaror Oʻzbekiston Respublikasi Adliya vazirligida roʻyxatdan oʻtkazilgan sanadan 10 kun oʻtgach kuchga kiritilsin.
TAShQI SAVDO KONTRAKTLARIGA IDENTIFIKATSIYA RAQAMINI BERISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2020-12-28)

Oʻzbekiston Respublikasi Vazirlar Mahkamasining 1999-yil 6-maydagi “Oʻzbekiston Respublikasida birja va yarmarka savdosini yanada takomillashtirish chora-tadbirlari toʻgʻrisida”gi 223-sonli va 2003-yil 30-sentabrdagi “Eksport operatsiyalarni monitoringini yanada takomillashtirish chora-tadbirlari toʻgʻrisida”gi 416-sonli qarorlariga muvofiq Oʻzbekiston Respublikasi Davlat bojxona qoʻmitasi va Markaziy banki qaror qiladi: 1. “Tashqi savdo kontraktlariga identifikatsiya raqamini berish toʻgʻrisidagi nizom” ilovaga* muvofiq tasdiqlansin. 2.Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kun oʻtgach kuchga kiritilsin.
AVTOMOBIL TRANSPORTIDA ShAHAR, ShAHAR ATROFI ShAHARLARARO VA XALQARO YOʻLOVChILAR TAShISh YOʻNALIShLARINI OChISh (YoPISh) TARTIBI TOʻGʻRISIDAGI NIZOMNI TASDIQLASh HAQIDA
(order, 2012-07-19)

Oʻzbekiston Respublikasi Vazirlar Mahkamasining 2003-yil 4-noyabrdagi 482-sonli “Oʻzbekiston Respublikasida Avtomobil transportida yoʻlovchilar va bagaj tashish qoidalarini hamda avtobuslarda yoʻlovchilar tashish xavfsizligini taʼminlashga doir talablarni tasdiqlash haqida”gi qarorining bajarilishini taʼminlash maqsadida buyuraman: 1. Ilova* qilinayotgan “Avtomobil transportida shahar, shahar atrofi shaharlararo va xalqaro yoʻlovchilar tashish yoʻnalishlarini ochish (yopish) tartibi toʻgʻrisidagi nizom” tasdiqlansin. 2. Ushbu Nizom Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin amalga kiritilsin.
Oʻzbekiston Respublikasi Oliy sudi Plenumi tomonidan qabul qilingan ayrim qarorlarga oʻzgartirishlar kiritish toʻgʻrisida
(resolution, 2004-05-21)

Mamlakatda oʻtkazilayotgan sud-huquq islohotlariga binoan qonunchilikka kiritilgan oʻzgartirish va qoʻshimchalar munosabati bilan “Sudlar toʻgʻrisida”gi Qonunning 17-moddasiga muvofiq, Oʻzbekiston Respublikasi Oliy sudi Plenumi qaror qiladi: Oʻzbekiston Respublikasi Oliy sudi Plenumi tomonidan qabul qilingan quyidagi qarorlarga oʻzgartirishlar kiritilsin: 1. Oliy sud Plenumining 2001-yil 14-sentabrdagi “Uy-joy nizolari boʻyicha sud amaliyoti haqida”gi 22-son qarori: 9 va 10-bandlari chiqarilsin. 2. Oliy sud Plenumining 2001-yil 2-noyabrdagi “Jinoiy jazolarning liberallashtirilishi munosabati bilan Oʻzbekiston Respublikasi Jinoyat, Jinoyat-protsessual kodekslari hamda Maʼmuriy javobgarlik toʻgʻrisidagi kodeksiga oʻzgartishlar va qoʻshimchalar kiritish haqida”gi Oʻzbekiston Respublikasining Qonunini sud amaliyotida qoʻllash haqida”gi 25-son qarori: 9-bandi ikkinchi xatboshisidagi “Shuningdek jinoyatni ogʻirlashtiruvchi holatlarni nazarda tutuvchi kvalifikatsiya belgisi mavjud boʻlgan holatlar” soʻzlari chiqarilsin. 3. Oliy sud Plenumining 2002-yil 25-oktabrdagi “Yarashuv toʻgʻrisidagi ishlar boʻyicha sud amaliyoti haqida”gi 27-son qarori: 12-bandi chiqarilsin.
Oʻzbekiston Respublikasi fuqaro havo kemalariga shovqinlar boʻyicha sertifikat berish toʻgʻrisidagi yoʻriqnomani tasdiqlash haqida
(order, 2016-03-14)

Oʻzbekiston Respublikasining Havo kodeksi va standart talablari hamda IKAO tavsiya qilgan xalqaro fuqaro aviatsiyasi amaliyotiga muvofiq buyuraman: 1. Oʻzbekiston Respublikasi fuqaro havo kemalariga shovqinlar boʻyicha sertifikat berish toʻgʻrisidagi yoʻriqnoma* tasdiqlansin. 2. Buyruq Adliya vazirligida roʻyxatga olingandan soʻng oʻn kun ichida koʻpaytirilib, barcha aviakompaniyalar va mansabdor shaxslarga tarqatilishi taʼminlansin. 3. Mazkur yoʻriqnoma Oʻzbekiston Respublikasi Adliya vazirligida roʻyxatga olingandan soʻng oʻn kun oʻtgach, amalga kiritilsin. 4. Mazkur buyruq bajarilishi ustidan nazorat Sertifikatlash, litsenziyalash va parvoz xavfsizligi ustidan nazorat boshqarmasi boshligʻi zimmasiga yuklatilsin.
MONOPOLIST KORXONALAR TOMONIDAN DEKLARATSIYA QILINADIGAN NARXLARNI QOʻLLASh TOʻGʻRISIDAGI QOIDALARNI TASDIQLASh HAQIDA
(order, 2010-12-10)

Oʻzbekiston Respublikasi Vazirlar Mahkamasining “Tovar bozorlarida monopolistik faoliyatni cheklash toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi 1997-yil 31-martdagi 165-son va “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 2004-yil 5-fevraldagi 57-son qarorlariga asosan buyuraman: 1. Monopolist korxonalar tomonidan deklaratsiya qilinadigan narxlarni qoʻllanishi toʻgʻrisidagi qoidalar ilovaga* muvofiq tasdiqlansin. 2. Oʻzbekiston Respublikasi Moliya vazirligining “Monopolist korxonalar tomonidan deklaratsiya qilinadigan narxlarni qoʻllash tartibi toʻgʻrisida”gi 1999-yil 23-iyuldagi 58-sonli xati (1999-yil 3-avgust, roʻyxat raqami 792-son) oʻz kuchini yoʻqotgan deb hisoblansin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan sanadan oʻn kun oʻtgandan keyin kuchga kiradi.
Markazlashtirilgan moliyalash manbalari hisobidan obyektlarni foydalanishga tayyor holda qurilishini amalga oshirishda pudrat qurilish tashkilotlarini tijorat banklari tomonidan kreditlash tartibi toʻgʻrisidagi nizomni tasdiqlash haqida
(resolution, 2022-05-10)

Oʻzbekiston Respublikasi Vazirlar Mahkamasining 2003-yil 12-sentabrdagi “Kapital qurilishda xoʻjalik munosabatlari mexanizmini takomillashtirish chora-tadbirlari toʻgʻrisida”gi 395-sonli qaroriga muvofiq hamda Oʻzbekiston Respublikasi Vazirlar Mahkamasining 2004-yil 7-fevraldagi 1-sonli majlisi bayonining 9-bandi ijrosini taʼminlash maqsadida Oʻzbekiston Respublikasi Iqtisodiyot vazirligi, Markaziy banki, Moliya vazirligi va Davlat arxitektura va qurilish qoʻmitasi qaror qiladi: 1. Markazlashtirilgan moliyalash manbalari hisobidan obyektlarni foydalanishga tayyor holda qurilishini amalga oshirishda pudrat qurilish tashkilotlarini tijorat banklari tomonidan kreditlash tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
QUVAYT DAVLATIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 2024-08-30)

Oʻzbekiston Respublikasi bilan Quvayt Davlati oʻrtasidagi siyosiy, savdo-iqtisodiy, investitsiya va gumanitar sohalarda ikki tomonlama munosabatlarni rivojlantirish maqsadida Vazirlar Mahkamasi qaror qiladi: 1. Quvayt Davlatining Al-Quvayt shahrida Oʻzbekiston Respublikasi Elchixonasi ochilsin. 3. Oʻzbekiston Respublikasi Tashqi ishlar vazirligi Moliya vazirligi bilan 2004-yilning qolgan davri uchun mazkur Elchixona taʼminotiga xarajatlar smetasini kelishsin. 4. Oʻzbekiston Respublikasi Moliya vazirligi 2004-yildan boshlab xorijiy muassasalarni moliyalashtirishning navbatdagi moliyaviy yil uchun budjetda tasdiqlangan hajmidan kelib chiqqan holda shtatlar butlanishiga qarab, xarajatlar smetasiga muvofiq xorijiy muassasa taʼminotiga zarur mablagʻlar ajratsin. 5. Oʻzbekiston Respublikasi Tashqi ishlar vazirligi Elchixonaning diplomatik tarkibini shtat jadvaliga muvofiq butlash uchun nomzodlar yuzasidan bir oy muddatda taklif kiritsin. 6. Manama shahridagi (Bahrayn) Oʻzbekiston Respublikasi Konsulligi va Jidda shahridagi (Saudiya Arabistoni Qirolligi) Oʻzbekiston Respublikasi Bosh konsulligida uchinchi kotib lavozimi 2004-yil 1-iyundan boshlab tugatilsin. Jidda shahridagi (Saudiya Arabistoni Qirolligi) Oʻzbekiston Respublikasi Bosh konsulligi shtat jadvali 2-ilovaga muvofiq tasdiqlansin. 7. Vazirlar Mahkamasining “Chet ellarda Oʻzbekiston Respublikasining Konsullik vakolatxonalarini ochish toʻgʻrisida” 1994-yil 7-apreldagi 192-son qaroriga 1-ilova hamda Vazirlar Mahkamasining “Manama shahrida (Bahrayn) Oʻzbekiston Respublikasi Konsulligini ochish toʻgʻrisida” 1997-yil 1-noyabrdagi 497-son qarori oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasi Tashqi ishlar vaziri S.S. Safoyev zimmasiga yuklansin.
BIRJA SAVDOLARIDA OQIShOQNI SOTISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2019-08-26)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq, qaror qilamiz: 1. Birja savdolarida oqishoqni sotish tartibi toʻgʻrisidagi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKA TOVAR XOM AShYo BIRJASI AUKSION SAVDOLARIDA PAXTA MOMIGʻINI SOTISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2007-05-29)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq qaror qilamiz: 1. Oʻzbekiston respublika tovar xomashyo birjasi auksion savdolarida paxta momigʻini sotish tartibi toʻgʻrisidagi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
RESPUBLIKA IQTISODIYOTI TARMOQLARINI 2004/2005 YIL KUZ-QISh DAVRIDA BARQAROR IShLAShGA TAYYORLAShNI TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Respublika tarmoqlari, korxonalari va muassasalarini 2004/2005-yil kuz-qish davrida barqaror ishlashga oʻz vaqtida tayyorlashni taʼminlash maqsadida Vazirlar Mahkamasi qaror qiladi: 1. Quyidagilar: Respublika iqtisodiyoti tarmoqlarini 2004/2005-yil kuz-qish davrida barqaror ishlashga tayyorlash boʻyicha tadbirlar 1-ilovaga muvofiq; Asosiy muhandislik kommunikatsiyalarini va texnologiya asbob-uskunalarini hududlar boʻyicha 2004/2005-yil kuz-qish davrida ishlashga tayyorlab qoʻyish va taʼmirlash jadvali 2-ilovaga muvofiq; 2004/2005-yil kuz-qish davrida ishlarni muvofiqlashtirish boʻyicha Respublika komissiyasi tarkibi 3-ilovaga muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tegishli ravishda Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining kommunal xizmat koʻrsatish masalalariga mutasaddi boʻlgan oʻrinbosarlari rahbarligida ana shunday hududiy komissiyalar tashkil etsinlar. 3. Respublika komissiyasi (R.F. Fayzullayev) respublika iqtisodiyoti tarmoqlari va ijtimoiy soha muassasalarini 2004/2005-yil kuz-qish davriga tayyorlab qoʻyish va ularning barqaror ishlashini taʼminlash boʻyicha zarur kompleks tashkiliy chora-tadbirlarni taʼminlasin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
BIRJA SAVDOLARIDA QORA METALLAR PROKATINI SOTISh TARTIBI TOʻGʻRISIDA VAQTINChALIK NIZOMNI TASDIQLASh HAQIDA
(resolution, 2019-08-23)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq qaror qilamiz: 1. Birja savdolarida qora metallar prokatini sotish tartibi toʻgʻrisida vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BIRJA SAVDOLARIDA KOʻMIRNI SOTISh TARTIBI TOʻGʻRISIDA VAQTINChALIK NIZOMNI TASDIQLASh HAQIDA
(resolution, 2008-04-17)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq, qaror qilamiz: 1. Birja savdolarida koʻmirni sotish tartibi toʻgʻrisida vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BIRJA SAVDOLARIDA OʻSIMLIK MOYINI SOTISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2006-09-03)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xom-ashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq qaror qilamiz: 1. Birja savdolarida oʻsimlik moyini sotish tartibi toʻgʻrisida vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.